Tamaz Gamkrelidze

Tamazas Gamkrelidzė (, 1929 m. spalio 23 d. – 2021 m. vasario 10 d.) – Gruzijos kalbininkas, orientalistas, indoeuropeistas, tikrasis TSRS mokslų akademijos narys (1984), Rusijos mokslų akademijos akademikas (1991), Gruzijos mokslų akademijos prezidentas (2005–2013).

 Biografija 
1952 m. Tbilisio valstybiniame universitete baigė orientalistikos fakultetą.

1953–1960 m. dirbo Gruzijos mokslų akademijos kalbotyros institute. Nuo 1960 iki 2008 m. buvo struktūrinės ir taikomosios kalbotyros katedros vedėjas. Filologijos mokslų daktaras (1963), profesorius (1964).

TSRS mokslų akademijos narys korespondentas (1979) – Literatūros ir kalbos skyrius. Akademikas (1984) – Literatūros ir kalbos (kalbotyros) skyrius.

Tikrasis Gruzijos mokslų akademijos narys (nuo 1974) ir prezidentas (2005–2013).

Garsių veikalų apie indoeuropiečių kalbas, senąsias kalbas, teorinę kalbotyrą ir kartvelų kalbas autorius. 1972 m. su V. Ivanovu iškėlė vadinamąją glotalinę teoriją, kurios galutinis variantas buvo paskelbtas bendroje dvitomėje monografijoje „Indoeuropiečių kalba ir indoeuropiečiai“(1984).
250px|thumb|right|T. Gamkrelidzės vizitinė kortelė
Ne vienas T. Gamkrelidzės darbas skirtas rašto tipologijai ir kilmei. Nuo 1988 iki 1994 m. T. Gamkrelidzė buvo pagrindinio Rusijos mokslinio žurnalo apie kalbotyrą „Kalbotyros klausimai“ () vyriausiasis redaktorius.

Nacionalinės JAV mokslų akademijos (2006) ir Amerikos meno ir mokslų akademijos (1978) užsienio šalių narys, Britanijos mokslų akademijos narys korespondentas (1979),Corresponding Fellows — British Academy Corresponding Fellows – British Academy Australijos mokslų akademijos narys korespondentas (1983), Saksonijos mokslų akademijos (1988) ir Vengrijos mokslų akademijos (2007) užsienio šalių narys, Europos akademijos narys. Bonos ir Čikagos universitetų garbės daktaras (Doctor honoris causa). Amerikos kalbininkų draugijos garbės narys (nuo 1971). Europos kalbininkų draugijos prezidentas (1986–1987).

1991 m. rugpjūtį T. Gamkrelidzė buvo paskirtas Valstybinio Tbilisio universiteto rektoriumi, tačiau šias pareigas ėjo trumpai.Tamaz Gamkrelidze  // Tbilisi State Unversity: The University Rectors – tsu.ge

Tbilisio miesto garbės pilietis (2000).

 Pagrindiniai darbai 
  (T. Gamkrelidzė, V. Ivanovas Indoeuropiečių kalba ir indoeuropiečiai: Prokalbės ir senosios kultūros istorinė tipologinė rekonstrukcija)
 Алфавитное письмо и древнегрузинская письменность (Типология и происхождение алфавитных систем письма) . — Тбилиси, 1989. (Abėcėlinis raštas ir senoji gruzinų raštija (Abėcėlinių sistemų rašto tipologija ir kilmė))
 The Akkado-Hittite syllabary and the problem of the origin of the Hittite script, «Archiv Orientalni» (vol. 29). 1960.
 Anatolian languages and the problem of Indo-European migration to Asia Minor, Studies in General and Oriental Linguistics. — Tokyo, 1970.
 Indo-european language and Indoeuropeans (vols. I–II). — Berlin / New York, 1994–1995 (bendraautoris su V. Ivanovu)

 Šaltiniai 

Kategorija:Kalbininkai
Kategorija:Gruzijos asmenybės